ANS-in yayımı dayandırıldı
ABŞ səfirliyi və ATƏT narahatlığını bildirib. Amerikanın səsinin televiziya yayımları peyk kanalları ilə davam edir
Azərbaycan Milli Teleradio Şurası (MTRŞ) ANS telekanalının lisenziyasını uzatmamaq haqqında qərar qəbul edib. Qərara əsasən, noyabrın 24-ü saat 15.00-da ANS TV və ANS ÇM radio kanallarının yayımı dayandırılıb. Bundan təqribən 20 dəqiqə sonra telekanalın yayımı aşağı keyfiyyətlə həyata keçirilib. Lakin sonra Baş prokurorluğun, DİN-nin, Rabitə və İnformasiya Texnologiyaları nazirliyinin əməkdaşları tərəfindən ANS telekanalının bütün yayım avadanlıqları möhürlənib. Bundan əlavə, telekompaniyanın peyk antenləri polis nəzarətinə verilib. Milli Teleradio Şurasının sədri Nuşirəvan Məhərrəmli ANS-in lisenziyasının uzadılmaması ilə bağlı qərarı telekanalın yayım qaydalarını pozması və bu barədə Şuranın xəbərdarlıqlarına məhəl qoymaması ilə izah edib. ANS telekanalı Milli Teleradio Şurasının kanalın yayımının və ANS ÇMradiostansiyasının translyasiyasının dayandırılması barədə qərarı ilə "razılaşmaması" barədə press-reliz yayıb. Telekompaniya məhkəmə qərarı olmadığı üçün MTRŞ-nin qərarını qanuna zidd sayır. ANS şuranın qərarının Azərbaycanın beynəlxalq imicinə ziyan vurduğunu bəyan edir və prezident İlham Əliyevin müdaxiləsinə və problemin ədalətli həllinə ümid etdiyini bildirir. Birləşmiş Ştatların Bakıdakı səfirliyi ANS telekanalının lisenziyasının uzadılmaması ilə bağlı qərardan məyus olduğunu bildirib. Səfirliyin bəyanatında deyilir ki, Azərbaycanın aparıcı müstəqil xəbər yayımçısının bağlanması media azadlığına ağır zərbədir. “Bu qərar Azərbaycan hökumətinin demokratik inkişaf və söz azadlığı barədə öhdəliklərinə sadiqliyini şübhə altına qoyur. Biz təkidlə bu qərarın media azadlığına xidmət edən bir şəkildə dəyişdirilməsinə çağırırıq,” deyə səfirlik bəyan edib. Avropada Təhlükəsizlik və Əməkdaşlıq Təşkilatının (ATƏT) Bakıdakı ofisi də “Azərbaycanın ilk özəl TV və radio yayımçısı ANS-in bağlanması ilə bağlı təəccübünü və narahatlığını” bildirib. ATƏT-in Bakı ofisinin rəhbəri Maurisio Pavesi qurumun beynəlxalq müşahidəçilər tərəfindən hər zaman ölkədə ən obyektiv televiziya və radio yayımçısı olaraq tanınan telekanalın bağlanmasından narahat olduğunu deyib. “Mən təəccüb edirəm, nəyə görə heç bir aydın səbəb olmadan qəbul edilən bu qərar dərhal qüvvəyə minməli idi?” deyə səfir Pavesi sual edib və məsələyə yenidən baxılması üçün bütün imkanların nəzərdən keçirilməsinə çağırıb. Amerikanın səsinin Azərbaycanca xidmətinin televiziya yayımları və Azadlıq radiosunun radio verilişləri da ANS telekanalı vasitəsilə həyata keçirilirdi. ANS telekanının yayımının dayandırılması “Amerikanın səsi”nin Azərbaycan xidmətinin mütəmadiliyinə xələl gətirməyəcək. Azərbaycanda və ondan kənarda yaşayan tamaşaçılar “Amerikanın səsi”nin televiziya verilişlərini aşağıdakı peyk tezliklərində və vaxtda seyr edə bilərlər: Bazar ertəsi – Cümə 0530 – 0537 (Bakı vaxtı ilə) Bazar ertəsi – Cümə 0537 - 0545( Bakı vaxtı ilə) Şənbə - 0545 – 0600 (Bakı vaxtı ilə) Şənbə - 0800 - 0815 ( Bakı vaxtı ilə) 703 57 deg. East Transponder: 35 (Global beam) D/L Freq: 4055 MHz FEC: ½ rate Symbol Rate: 26.0 MS/s Network ID: 3 D/L Pol: RHC Videl Format: PAL Virtual Channel 340 100.5 Degrees East Polarization: Horizontal D/L Freq: 3880 Mhz FEC ½ rate Symbol Rate: 20.4 MS/s PAL 13deg East Longitude Polarization: Vertical Transponder: 76 SCPC-D/L Center FEC: 3/4 Symbol Rate: 27.5 mS/s Virtual Channel: 340